মহাকাশে সুনীতা কেন এলোকেশী হয়ে ঘোরে জানেন?

ওয়েব ডেস্ক: কথায় আছে ‘যিনি রাঁধেন, তিনি চুলও বাঁধেন!’ কিন্তু মহাকাশে যে মহিলা বিজ্ঞানীরা যান তাঁরা চুল কেন বাঁধেন না? মহাকাশে মাধ্যকর্ষণের শৃঙ্খল ছাড়া চুল হয়ে ওঠে ‘আপন বেগে পাগলপারা’। সুনীতা উইলিয়ামসের চুল দেখে ডোনাল্ড ট্রাম্প মসকরা করে বলেছিলেন, ‘উইম্যান উইথ ওয়াইল্ড হেয়ার’। সদ্য ৯ মাস মহাকাশে কাটিয়ে এসেছেন সুনীতা উইলিয়ামস (Sunita Williams)। কীভাবে চুলের যত্ন নিতেন তিনি?

জানা গিয়েছে, মাধ্যাকর্ষণ না থাকার দরুন মহাকাশে চুল ঝড়ে পড়ার কোনও সমস্যা হয় না। অপরদিকে, ঘাড়ে বা মুখে চুল পড়ারও সমস্যা হয় না। তাই চুল বাঁধা হোক বা খোলা থাকুক, এ নিয়ে বাড়তি হ্যাপা নেই মহিলা মহাকাশচারীদের।

আরও পড়ুন: সুনীতার প্রত্যাবর্তনে টুইট-বার্তায় উচ্ছ্বাস প্রধানমন্ত্রী, মুখ্যমন্ত্রীর

মহাকাশে চুল ধোয়ার বিশেষ টেকনিক রয়েছে। জল ছাড়া ড্রাই শ্যাম্পু ব্যবহার করে চুল পরিষ্কার করেন মহাকাশচারীরা। স্পেস স্টেশনে এয়ার ফ্লো থাকার কারণে ব্লো ড্রাই ছাড়াই চুল শুকিয়ে যায়।

এছাড়াও, চুল বাঁধার ক্লিপ বা ব্যান্ডে এয়ার ফ্লোতে ভাসতে শুরু করলে ধাক্কা খেয়ে অন্য বিপদ হতে পারে। নাকে মুখে ঢুকে পড়ারও সম্ভবনা থাকে। এই কারণেই মহাকাশে বাঁধন ছাড়াই থাকে মহাকাশচারীদের চুল।