সুনীতার প্রত্যাবর্তনে টুইট-বার্তায় উচ্ছ্বাস প্রধানমন্ত্রী, মুখ্যমন্ত্রীর

কলকাতা: সুনীতার ঘর ওয়াপসি। দীর্ঘ নয় মাস মহাকাশে কাটিয়ে অবশেষে পৃথিবীতে ফিরেছেন নাসা বিজ্ঞানী সুনীতা উইলিয়ামস (Sunita Williams) ও তাঁর ক্রিউ-৯ টিম (Crew 9 Team)। ১৯ মার্চ পৃথিবীর বুকে পা রাখলেন নভোচারী নিক হেগ, বুচ উইলমোর এবং রাশিয়ান মহাকাশচারী আলেকজান্ডার গর্বুনভ ৷ ৪৫৭৭ কক্ষপথ প্রদক্ষিণ করে প্রশান্ত মহাসাগরে অবতরণ করেন তাঁরা। মহাকাশচারীদের প্রত্যাবর্তনে উচ্ছ্বসিত বিশ্ববাসী। ঐতিহাসিক এবং বীরত্বপূর্ণ জার্নির জন্য অভিনন্দন জানিয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee) থেকে প্রধানমন্ত্রী নরেন্দ্র মোদী (Narendra Modi)।

আরও পড়ুন: এখনই বাড়ি ফেরা হবে না সুনীতার! থাকতে হবে রিহ্যাবে

বুধবার মুখ্যমন্ত্রী তাঁর অফিসিয়াল এক্স হ্যান্ডেলে লিখছেন, ‘সুনীতা উইলিয়ামস এবং বুচ উইলমোরকে নিরাপদে পৃথিবীতে ফিরে আসার জন্য ওয়েলকাম। আমাদের ভারতের মেয়ে আমাদের কাছে ফিরে এসেছেন। আমরা গভীরভাবে আনন্দিত এবং উচ্ছ্বসিত। বুচ উইলমোরের জন্যও আন্তরিক ভাবে আনন্দিত। তাদের সাহসকে স্যালুট জানাই, তাঁদের প্রত্যাবর্তনের জন্য শুভেচ্ছা রইল! আমি উদ্ধারকারী দলকে তাঁদের অভূতপূর্ব সমর্থন এবং সাফল্যের জন্য অভিনন্দন জানাই।’

Welcome Sunita Williams and Butch Wilmore back to earth, finally and safely, after so many days.

Our daughter of India returns to us, and we are deeply deeply happy and elated. We are profoundly happy for Butch Wilmore also. Hail their courage, hail their return, hail human…

— Mamata Banerjee (@MamataOfficial) March 19, 2025

অপরদিকে প্রধানমন্ত্রী টুইটবার্তায় জানিয়েছেন, ‘ওয়েলকাম! পৃথিবী তোমারদের অভাব অনুভব করছে। সুনীতা ও বুচের এই পরীক্ষা ছিল দৃঢ়তা, সাহস এবং অসীম মানবিক চেতনার পরীক্ষা। সুনীতা উইলিয়ামস এবং ক্রিউ-৯ নভোচারীরা আবারও আমাদের দেখিয়েছেন যে অধ্যবসায়ের প্রকৃত অর্থ কী। বিশাল অজানার মুখোমুখি হয়ে তাদের অটল দৃঢ়তা চিরকাল লক্ষ লক্ষ মানুষকে অনুপ্রাণিত করবে। মহাকাশ অনুসন্ধান হল মানুষের সম্ভাবনার সীমা অতিক্রম করা, স্বপ্ন দেখার সাহস করা এবং সেই স্বপ্নকে বাস্তবে রূপান্তরিত করার সাহস অর্জন করা। একজন পথিকৃৎ এবং আইকন সুনিতা উইলিয়ামস তার ক্যারিয়ার জুড়ে এই চেতনার উদাহরণ দিয়েছেন। যারা তাদের নিরাপদ প্রত্যাবর্তন নিশ্চিত করার জন্য অক্লান্ত পরিশ্রম করেছেন তাদের সকলের জন্য আমরা অবিশ্বাস্যভাবে গর্বিত। তারা দেখিয়েছেন যে যখন নির্ভুলতা আবেগের সাথে মিলিত হয় এবং প্রযুক্তি দৃঢ়তার সাথে মিলিত হয় তখন কী ঘটে।’

Welcome back, #Crew9! The Earth missed you.

Theirs has been a test of grit, courage and the boundless human spirit. Sunita Williams and the #Crew9 astronauts have once again shown us what perseverance truly means. Their unwavering determination in the face of the vast unknown… pic.twitter.com/FkgagekJ7C

— Narendra Modi (@narendramodi) March 19, 2025